Гәзит-журналдарға яҙылыу кампанияһы барышында гәзитебеҙҙә төрлө конкурстар иғлан итеп, еңеүселәребеҙҙе ниндәй генә бүләктәр менән бүләкләмәнек! Сәй сервизы, электр сәйнүге, аҡсалата приз, телефон, телевизор, сепаратор, ит үткәргес, таҡта, бойҙай, «Йәшлек» логотибы төшөрөлгән футболкалар, хатта ат та бүләк иткән саҡтар булды. Инде хәҙер бүләк итер әйберҙәр ҙә ҡалманы кеүек. Шуға күрә быйыл икенсе ярты йыллыҡҡа яҙылыу барышында конxadкурстың шартын үҙгәртергә булдыҡ. Йәйге ҡыҙыу эш көнөндә эшсе ҡулдар етешмәүен иҫәпкә алып, еңеүсегә бөтә коллектив менән өмәгә барырға, тигән фекергә килдек. Бер яҡтан, ярҙам булһа, икенсенән, халыҡ менән яҡындан аралашыу, бер көн булһа ла ауыл тормошоноң эсендә ҡайнап ҡайтыу – үҙе бер иҫтәлекле ваҡиға булыр, тигән ниәттән, «Һеҙҙән теләк – беҙҙән эш!» тип, еңеүсенең әмерен үтәргә вәғәҙә бирҙек. Әйткән һүҙ – атҡан уҡ, «Йәшлек»-фараз» конкурсына йомғаҡ яһалыу менән Әбйәлил яҡтарына юл тоттоҡ. Еңеүсебеҙ Клара апай Зәйтүнова – Әбйәлил районының Яңы Балапан ауылынан.